Энстатыт

Энстаты́т Mg2[Si2O6] — пародаўтваральны мінерал, адносіцца да сілікатаў (піраксены).

Назва мінерала паходзіць ад стар.-грэч. ἐνστάτης (энстатэс) «супернік», «той, хто супраціўляецца», што звязана з устойлівасцю энстатыта да плаўлення. У няправільных зернях з упэўненасцю можа быць вызначаны толькі ў тонкіх шліфах пад мікраскопам па аптычных канстантах. Ад монаклінных піраксенаў адрозніваецца па прамым вугле згасання.

Утрымлівае 40,4 % аксіду магнію. У выпадку замяшчэння больш за 13 % магнію жалезам пераходзіць у ферасіліт, бранзіт і гіперстэн. Пад уздзеяннем гідратэрмальных раствораў пераўтвараецца ў тальк і серпенцін.
 Цвёрдасць 5—6
 Удзельная вага 3,1—3,2
 Спайнасць сярэдняя
 Залом ракавісты
 Колер бескаляровы, светла пафарбаваны ў шэрыя, бураватыя, бледна-зеленаватыя адценні.
Распаўсюджаны ў прыродзе вельмі шырока.

 Літаратура 



 Спасылкі 
 Інфармацыя на сайце «Каталог Минералов»

Катэгорыя:Мінералы магнію
Катэгорыя:Сілікаты (мінералы)
Катэгорыя:Піраксены
Катэгорыя:Пародаўтваральныя мінералы